internet vaartha 105 Views
లాస్‌ ఎంజెల్స్‌ : టెన్నిస్‌ స్టార్‌ సెరెనా మైదానంలోనే కాకుండా అమెరికా నల్ల జాతీయుల హక్కుల సాధనకు,సామాజిక న్యాయం కోసమూ ఆమె అదే స్థాయిలో గళమెత్తగలదు.ఆటలో విజయం సాధించినపుడు అమెరికా నల్ల కలువ అన్న ప్రశంసలోనూ జాత్యాహంకారం ధ్వనిస్తుందని ఆమె ఎన్నో సార్లు ధైర్యంగా ఎలుగెత్తి చాటిన సందర్బాల్ని మనం విన్నాం.కాగా ఈ మధ్యనే ఒక నల్లజాతీయుడిని అమెరికా పోసులు అకారణంగా పొట్టన పెట్టుకున్న ఘటనను సెరెనా ఖండించింది. సామాజిక అన్యాయాలపై తాను ఎంత మాత్రం నిశ్శబ్దంగా ఉండబోను అని పేస్‌బుక్‌ ద్వారా ఘాటుగా స్పందించింది.కొన్ని సమయాల్లో మౌనంగా ఉండటం సైతం ద్రోహం కిందకే వస్తుందని డాక్టర్‌ లూథర్‌ కింగ్‌ చెప్పినట్లు ఒక నేనెంత మాత్రం మౌనంగా ఉండనను సెరెనా పేర్కొంది.